Title: Passivhus - hotspot

Vindu

Minstekravet til vinduer og dører i passivhus er u-verdi 0,8 W/m2K. Det betyr at vindu må ha tre-lags glass med isolert karm.

Isolasjon

Passivhus er et godt isolert bygg. Det er ingen minstekrav til hvor mye isolering du trenger, men for å oppnå et lavt varmetap og et lavt oppvarmingsbehov må du isolere godt. Hvor mye isolering du trenger vil avhenge av hvilke isolasjon du bruker og hvilke konstruksjon du velger. Kravene variere ut fra størrelsen på huset er hvor i landet det er. Med standard isolering vil du normalt trenge mellom 35-40 cm tykk yttervegg.

Krav til varmetapstall

Kravet til varmetapstall i NS 3700 angir hvor stort varmetap bygget kan ha gjennom vegger, tak, golv, vinduer og dører, og varmetap på grunn av luftlekkasjer og ventilasjon. Varmetapstallet er angitt for passivhus og i tre ulike størrelser.

- passivhus under 100 m2: 0,53 W/ (m2*K)
- passivhus mellom 100 og 250 m2: 0,48 W/ (m2*K)
- passivhus større enn 250 m2: 0,43 W/ (m2*K)

Krav til oppvarmingsbehov

Oppvarmingsbehovet avhenger sterkt av klimaet og størrelsen på boligen. Passivstandardens krav til høyeste tillatte oppvarmingsbehov tar hensyn til begge deler.  Hovedkravet er 15 kWh/m2 per år for boliger større enn 250 m2. For mindre boliger og for steder med årsmiddeltemperatur lavere enn  6,3 °C (tilsvarer ca Oslo-klima), er kravet justert.

Krav til luftlekkasjer

For å tilfredsstille kraven i passivshusstandarden må du være nøye med å unngå luftlekkasjer. Det må tettes gått rundt alle gjennomføringer i klimaskallet, og i overgangene mellom bygningsdeler. Minstekravet i passivshustandarden er  0,6 luftvekslinger pr. time ved 50 Pa trykkforskjell.

Balansert ventilasjon

Så og si alle nye bygg i dag har et balansert ventilasjonsanlegg. I passhusstandarden stilles det krav om at varmegjenvinningen fra ventilasjonsluften er på minimum 80%.

Det totale energiforbruket til ventilering omfatter ut over oppvarming også energiforbruk til vifter. Viftenes virkningsgrad blir omtalt som SFP-faktor. SFP faktoren er det strømforbruket viftene har for å flytte en m3 luft, og er brukt som en faktor for å angi ventilasjonsaggregatets effektivitet. Kravet i passivhus er en SFP-faktor på 1,5 kW(m3/S).

Krav til energiforsyning

Oppvarming av passivhus skal i vesentlig grad basere seg på andre energikilder enn olje, gass og elektrisitet. I standarden står det at “levert energi fra el og fossile brensler må være mindre enn netto energibehov fratrukket 50% av netto energibehov til varmtvann”. I praksis betyr dette av hvis man dekker litt mer enn 50% av energibehovet til varmtvann med en fornybar energikilde kan man dekke resten av energibehovet med elektrisitet.

Solfanger som dekker litt mer enn halvparten av varmtvannsbehovet vil oppfylle kravet.

Krav til energiforsyning

Varmepumpeløsning med vannbåren varme kan være en måte å oppnå energiforsyningskravet i passivhusstandarden.

Kuldebroer

Når det er temperaturforskjell inne og ute vil det være transport av varme fra den varme til den kalde siden av konstruksjonen. Ulike materialer har ulik evne til å transportere varme. I bygningsdeler vil materialer som stålsøyler, stålbjelker og betongkonstruksjoner, lede mer varme ut gjennom bygningsdelene enn trematerialer. Bindingsverk av tre vil lede mer varme ut gjennom veggen enn feltene som er isolert, dette betegnes som kuldebroer.

Passivhus skal ha minimalt med kuldebroer. Minstekravet i standarden er 0,03 W/m2K.

Ulike materialer har ulik evne til å transportere v arme. I bygningsdeler vil materialer som stålsøyler, stålbjelker og betongkonstruksjoner, le de mer varme ut gjennom bygningsdelene enn trematerialer. Bindingsverk av tre vil lede mer varme ut gjennom veggen enn feltene som er isolert, dette betegnes som kuldebroer.